บาทเปิด 31.39 บาทต่อดอลลาร์ อ่อนค่าตามภูมิภาค
เงินบาทเปิดตลาด 31.39 บาทต่อดอลลาร์ อ่อนค่าตามภูมิภาคจากแรงซื้อดอลลาร์ ตลาดจับตาข่าวสหรัฐฯขึ้นภาษี
23 เม.ย. 2564

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 31.39 บาท/ดอลลาร์ อ่อนค่าจากปิดตลาดเย็นวันที่ 22 เม.ย.ที่ระดับ 31.34/35 บาท/ดอลลาร์ หลังนักลงทุนปิดรับความเสี่ยงหันมาถือครองดอลลาร์และเยน เนื่องจากกังวลกรณีมีข่าวประธานาธิบดีโจ ไบเดนแห่งสหรัฐมีแผนจะปรับขึ้นภาษีกำไรที่ได้จากการลงทุนเพิ่มอีกเกือบสองเท่า
"บาทอ่อนค่าตามภูมิภาคหลังนักลงทุนปิดรับความเสี่ยงหันไปถือครองดอลลาร์และเยนจากความกังวลกรณีมีข่าวการปรับcapital gains tax" นักบริหารเงิน กล่าว
นักบริหารเงิน คาดวันนี้เงินบาทจะเคลื่อนไหวในกรอบ 31.30 - 31.45 บาท/ดอลลาร์